《九日登山亭会饮》
宋代·李纲

渊明避世士，酷爱九日名。独酌东篱下，悠然得此生。

我辈正羁东，佳节安可醒。相携陟翠巘，置酒松间亭。

菊蕊弄新黄，橘苞破微馨。鬓边插茱萸，未觉巾帻倾。

云山蔼佳色，风林动疏声。慷慨念平昔，醉舞属群英。

国步方缀旒，衣冠正漂萍。山河举目异，望远若为情。

方期汗漫游，天池濯吾缨。何必楚囚泣，牛山良可轻。

作者简介：李纲（1083年－1140年2月5日），北宋末、南宋初抗金名臣，民族英雄。字伯纪，号梁溪先生，祖籍福建邵武，祖父一代迁居江苏无锡。李纲能诗文，写有不少爱国篇章。亦能词，其咏史之作，形象鲜明生动，风格沉雄劲健。著有《梁溪先生文集》、《靖康传信录》、《梁溪词》。